ZMLUVA O NÁJME HROBOVÉHO MIESTA
č. ZML.  B/17/101/2014

Zmluvné strany:
1. 				Obec Rakovice
So sídlom: 			Rakovice č. 42, 922 08
V zastúpení: 			Dušan DALOŠ - starosta obce 		
IČO: 				00312916
DIČ: 				2020530985
( ďalej len "prenajímateľ" )

2. Priezvisko, meno, titul:	Hevierová Helena
Bydlisko:			Borovce č. 276, 922 09	 			
Dátum narodenia: 				
 (ďalej len "nájomca")

uzatvárajú  podľa § 663 až 684 Občianskeho  zákonníka, Zákona o pohrebníctve č. 131/2010 v platnom znení a Všeobecného záväzného nariadenia Obce Rakovice ktorým sa vydáva prevádzkový poriadok pohrebiska Obce Rakovice túto zmluvu o nájme hrobového miesta.

Článok I
Predmet a účel nájmu

1. Prenajímateľ  prenecháva  a  nájomca  prijíma  do nájmu, za  podmienok  uvedených v  tejto zmluve, hrobové miesto  č. 101 v sektore B (rad 17 – jednohrob) na cintoríne v Rakoviciach, určené na uloženie ľudských pozostatkov alebo ostatkov (20.12.2014 pochovaný pán Štefan Hevier).
2. Podnájom hrobového miesta je zakázaný.

Článok II
Služby spojené s nájmom hrobového miesta

1. S prenájmom hrobového miesta sú spojené tieto služby, ktoré bude počas trvania nájomného vzťahu poskytovať prenajímateľ nájomcovi:
-     odvoz odpadu z pohrebiska
-     dodávka úžitkovej vody
-     údržba pozemkov a stavieb
-     výsadba a údržba zelene na pohrebisku mimo prenajatých hrobových miest
-     úhrady investičných a neinvestičných nákladov spojených s prevádzkou pohrebiska
-     zverejňovanie informácií o pohrebisku na mieste obvyklom.

Článok III
Doba nájmu

1. Nájom   vznikne  dňom  podpísania   tejto  zmluvy  oboma   zmluvnými   stranami  a  dojednáva  sa
na  dobu  neurčitú.
2. Nájomca  uhradí na základe tejto zmluvy nájomné  a cenu  za  služby spojené
s  nájmom  hrobového  miesta

s platnosťou od  20.12.2014 do 31.12.2024.

Nájomné sa uhrádza od uzatvorenia zmluvy na dobu desať rokov. Do 31.12. príslušného roka, v ktorom uplynie desať rokov doby nájmu sa vypočíta pomerná časť nájomného, ktorá sa uhradí pri uzatvorení zmluvy.

Článok IV
Nájomné

1. Výška  nájomného  a  cena za služby spojené s nájmom hrobového miesta sa  riadia  cenníkom  prenajímateľa platným  ku  dňu uzatvorenia zmluvy. Nájomné a cena za služby spojené s nájmom hrobového miesta sú splatné v deň podpisu nájomnej zmluvy oboma zmluvnými stranami.
2. Výška nájomného  a  cena za služby  spojené s nájmom  hrobového  miesta za predplatené obdobie sa môže meniť, keď  prenajímateľ  pristúpi k zmenám sadzieb v cenníku. Ak je nájomca písomne vyzvaný, je  povinný doplatiť rozdiel  medzi  výškou  nájomného  a  ceny za  služby  spojené s nájmom  zaplatenou podľa pôvodného cenníka prenajímateľa a výškou nájomného a ceny za služby spojené s nájmom podľa nového cenníka prenajímateľa, za obdobie odo dňa platnosti nového cenníka prenajímateľa do konca predplateného obdobia. Ak prenajímateľ písomne nevyzve nájomcu na doplatenie rozdielu, zostáva v platnosti cena za nájom platná v čase uzatvorenia zmluvy až do konca predplateného obdobia. 
3.  V  prípade,  ak  uplynie  doba,  na  ktorú  bolo nájomné a cena za služby spojené s nájmom hrobového miesta zaplatené, tak  pre ďalšie  obdobie  sa nájomné a cena za služby spojené s nájmom hrobového miesta určí podľa cenníka prenajímateľa, ktorý bude platný ku dňu prijatia platby na ďalšie predplácané obdobie.
4. Pri  ukladaní  ľudských  pozostatkov  do zeme  v  rakve  sú  nájomné  a  cena  za  služby  spojené  s nájmom hrobového miesta splatené vopred na celú tleciu dobu na pohrebisku.
5. Nájomca  je  povinný  pred uplynutím  predplateného obdobia  nájomné a cenu za služby spojené
s  nájmom hrobového miesta opätovne zaplatiť na ďalšie obdobie.

Článok V
Povinnosti prenajímateľa a nájomcu

1. Prenajímateľ  je  povinný  prevádzkovať  pohrebisko  s  prenajatým  hrobovým  miestom v súlade
s platnými právnymi  predpismi o pohrebníctve a Všeobecne záväzným nariadením Obce Rakovice a  počas  trvania  tejto  nájomnej zmluvy  je  povinný  zabezpečiť   prístup  k  prenajatému  hrobovému  miestu, zdržať sa akýchkoľvek zásahov do   prenajatého    hrobového   miesta    okrem   prípadov,   keď  je  potrebné    bezodkladne   zaistiť   bezpečné prevádzkovanie pohrebiska.
2. Nájomca   je   povinný   užívať   prenajaté   hrobové   miesto  v   súlade  s  platnými   právnymi   predpismi o pohrebníctve  a Všeobecne záväzným nariadením Obce Rakovice. Najmä je povinný:
-     na vlastné náklady zabezpečovať údržbu prenajatého hrobového miesta,
-     oznamovať   prevádzkovateľovi  pohrebiska   všetky   zmeny  údajov   potrebné  na  vedenie   evidencie hrobových  miest,  v  prípade  fyzickej  osoby  najmä  zmenu  mena a adresy  trvalého pobytu,
v prípade právnickej osoby najmä zmenu obchodného mena a sídla,
-    vopred oznamovať prevádzkovateľovi stavebné práce na hrobovom mieste (obrubník, pomník, ...).
3. Pri   úmrtí  nájomcu   prednostné   právo  na  uzavretie  nájomnej  zmluvy  má osoba blízka, ktorá sa prihlási ako prvá. Prednostné právo možno uplatniť najneskôr do jedného roka od úmrtia nájomcu hrobového miesta.

Článok VI
Výpoveď nájomnej zmluvy

1. Prenajímateľ je povinný vopred upozorniť nájomcu, že uplynie lehota, na ktorú je nájomné zaplatené, najneskôr tri mesiace pred uplynutím tejto lehoty.
2. Prenajímateľ je povinný vopred písomne upozorniť nájomcu na vypovedanie nájomnej zmluvy, najmenej šesť mesiacov predo dňom, keď sa má hrobové miesto zrušiť.  
3. Prenajímateľ nájomnú zmluvu vypovie, ak
a) závažné okolnosti na pohrebisku znemožňujú trvanie nájmu hrobového miesta na ďalšiu dobu,
b) sa pohrebisko ruší,
c) nájomca ani po upozornení nezaplatil nájomné a cenu za služby spojené s nájmom hrobového miesta.
4. Výpovedné lehoty  a  povinnosti prenajímateľa a nájomcu súvisiace s výpoveďou sa riadia ustanovením § 22 zákona o pohrebníctve  v platnom znení.
5. Prenajímateľ je povinný písomne upozorniť nájomcu na vypovedanie  nájomnej zmluvy z dôvodov uvedených v čl. VI. bode 3. písm. a) a b) a  výpoveď doručiť najmenej tri mesiace predo dňom, keď sa má hrobové miesto zrušiť; ak nie je známa adresa nájomcu, túto informáciu uverejní na mieste obvyklom na pohrebisku.
6. V  prípade,  že   prenajímateľ   vypovie   zmluvu   podľa   čl. VI, bodu 3. písm. c) a nájomca je známy, je povinný výpoveď doručiť nájomcovi najneskôr do dvoch mesiacov po uplynutí lehoty, na ktorú bolo nájomné zaplatené. Výpovedná lehota uplynie do jedného roka odo dňa doručenia výpovede. Do tejto lehoty jedného roka je nájomca povinný odstrániť z hrobového miesta príslušenstvo hrobu na svoje náklady. Po uplynutí výpovednej lehoty sa príslušenstvo hrobu považuje za opustenú vec.
7. V  prípade,  že   prenajímateľ   vypovie   zmluvu   podľa   čl. VI, bodu 3. písm. c)  tejto  zmluvy  a nájomca nie je známy, uverejní výpoveď nájomnej zmluvy na mieste obvyklom na pohrebisku. Výpovedná lehota uplynie tri roky odo dňa, odkedy nebolo nájomné zaplatené. Po uplynutí výpovednej lehoty sa príslušenstvo hrobu považuje za opustenú vec.

Článok VII
Záverečné ustanovenia

1. K  zmene  dohodnutých  podmienok   nájmu   môže  dôjsť  len  na  základe  vzájomnej  dohody  zmluvných strán  formou  písomného  dodatku,  alebo  ak  to vyplýva zo zmien a doplnkov platných všeobecne záväzných právnych predpisov.
2. Vo veciach  výslovne  neupravených  touto zmluvou  sa  práva  a  povinnosti  účastníkov riadia  príslušnými ustanoveniami Občianskeho zákonníka a platnými právnymi predpismi o pohrebníctve.
3. Nájomca je povinný oboznámiť prenajímateľa o akejkoľvek zmene svojich osobných údajov a to bezodkladne.
4. Zmluva sa vyhotovuje v dvoch vyhotoveniach s platnosťou originálu, z ktorých po jej podpísaní zmluvnými stranami je jedno vyhotovenie pre prenajímateľa a jedno pre nájomcu.
5. Zmluvné strany  vyhlasujú, že  túto zmluvu  uzavreli slobodne a vážne, nie v tiesni za nápadne nevýhodných podmienok, prečítali  si ju,  porozumeli  jej  a  nemajú proti jej forme a obsahu žiadne námietky, čo potvrdzujú vlastnoručnými podpismi.
6. Táto zmluva nadobúda platnosť dňom podpisu zmluvných strán a účinnosť po jej zverejnení v zmysle 
§ 47a ods. 2 zákona č. 40/1964 Zb. Občianskeho zákonníka v znení neskorších predpisov.

V Rakoviciach, 19.12.2014

....................................................................                                          ..........................................................
prenajímateľ                                                                                         nájomca